Katie Walker | Designs By Kassie
9.17.2019 in Wordpress
Katie Walker Simple/Modern Wordpress site with custom header and favicon. Undocumented Visual C++ - CodeProject 13,048,406 members (100,389 online)
501.1K views3.4K downloads278 bookmarked
Last Visit: 31-Dec-99 18:00 Last Update: 24-Jul-17 12:51Refresh1 Vir ingeval ’n olifant jou storm | Sports News
LOCAL TIME: 09:54 am | Sunday, 15 December
Where am I? ShowMe™ » George > News > Letters & Opinions > Vir ingeval ’n olifant jou storm
Date: July 9, 2016 | Posted in Letters & Opinions | Lifestyle | News | South African News | Sports News
In die dae voor die fietsrygogga my gebyt en ek heeltemal verslaaf geraak het aan die sport, was ek baie bevooroordeeld oor hardlopers wat in die reën draf en fietsryers wat in die snerpende koue fietsry. Voor ek enigiets van dié mense geweet het, het ek klaar besluit hulle is geestelik versteurd en het hulp nodig.
Fietsryers tydens die Tour de Tuli 2015.
Nou is ek self een van daardie besetenes wat soggens voor werk in die snerpende koue op my fiets klim en gaan ry. En dikwels sien ek hoe die mense vanuit hul toegewasemde motorkarre my aanstaar en ek weet hulle dink daar is iets fout met my. Wanneer ek so in die ry na die temperatuurmeter op my Garmin-fietsrekenaar kyk en sien hoe die temperatuur soms onder vriespunt daal, dink ek self ook so. Veral as dit begin voel asof een van my tone af gevries het en los voor in my fietsryskoen lê.
Maar ek het skaars weer ontdooi en my normale liggaamstemperatuur herwin voor ek weer die volgende oggend, gepantser met min of meer al die warm klere wat ek besit, op my fiets klim en wéér ry . . .
Dis mal, ek weet. En enigiemand wat vir jou sê dis lekker om met vier lae klere, drie buffs (een vir jou nek, een vir jou kop en ore en een oor jou mond), dik wolsokkies en wintershandskoene voor sewe soggens op ’n fiets te ry, jok blatant vir jou en dis hulle wat jou gewoonlik in die oë kyk en oor hul finansiële status, sekslewe en gewig óók jok. Daar is niks lekker daaraan om jou lippe en tone en vingers af te vries op ’n fiets nie en die enigste rede waarom ek dit keer op keer doen, is omdat dit gewoonlik darem net die eerste 15 minute ondraaglik koud is voor jy begin warmer en dit draagliker word.
(Ek en my vriendinne is dit almal eens; die enigste voordeel van die winter is dat jy vir drie maande nie been- of onderarmhare hoef te skeer nie. Verder is die winter aaklig en ons het niks goed daaroor te sê nie. My man het natuurlik sy eie opinie oor my beenhaarteorie.)
Die rede waarom ek sover regdeur die winter daagliks die koue op my fiets trotseer het, is omdat ek oor drie weke die Tour de Tuli in die Tarsus/HPE-span saam met 17 ander fiksbukse in my span gaan ry.
EN AL IS EK DIE ENIGSTE VROU IN ONS SPAN, WEIER EK OM DALK DIE STADIGSTE OF ONFIKSSTE RYER TE WEES
(Tydens die Tour de Tuli word al die ryers in verskillende spanne van tussen 14 en 18 ryers ingedeel. Die spanne moet die hele tyd saamry.) En al is ek die enigste vrou in ons span, weier ek om dalk die stadigste of onfiksste ryer te wees.
Almal weet die Tour de Tuli is ’n baie sosiale affêre en glad nie ’n wedren nie, maar dis glo niks vreemds om olifanttroppe en krokodille op die roete te gewaar nie en as dit regtig daarop neerkom, wil ek ten minste nie die stadigste of swakste ryer in ons groepie wees nie.
Vanjaar se toer begin by die Pontdriftgrenspos tussen Suid-Afrika en Botswana (sowat 500 km vanaf Johannesburg) en dit eindig by die Mapungubwe Nasionale Park en die roete strek weereens oor die groter Mapungubwe-gebied en sluit dele van Botswana, Zimbabwe en Suid-Afrika in. Die roete kronkel onder meer deur die noordelike Tuli-wildreservaat en die Mapungubwe Nasionale Park. Ons gaan glo met ons paspoorte in ons rugsakke moet ry en by afgeleë klein grenspossies die nodige amptelike papierwerk agter die rug moet kry. Opwindend verby!
Die Tour de Tuli word ten bate van die Children in the Wilderness-organisasie (CITW) gehou. Dié organisasie fokus daarop om die volgende generasie besluitnemers van Afrika bewus te maak van die kosbare omgewing en natuurskoon en sowat 200 ryers neem jaarliks aan die toer deel.
Hoewel dit in die hartjie van die winter is, het die organiseerders gewaarsku dat ons ons maar kan regmaak dat temperature bedags die kwik tot bo 35 °C kan laat styg.
So, ek hoef gelukkig net nog drie weke te kerm oor die snerpende koue voor ek my deuntjie kan verander en weer begin kla oor die hitte wat so onuithoudbaar is. Alles in die naam van fietsry. En pret, natuurlik!
Follow responses with your RSS Feed | Comments Off on Vir ingeval ’n olifant jou storm
Vir Ingeval N Olifant Jou Storm